रोबोटिक वैक्यूम क्लीनर लेते समय ध्यान रखें ये 5 बातें
अगर आपके पास घर की साफ-सफाई करने का समय नहीं है तो आपके लिए एक विकल्प रोबोटिक वैक्यूम क्लीनर के रूप में उपलब्ध हो गया है। बाजार में ये 15 हजार से 50 हजार रुपए की रैंज के बीच मिल जाएंगे। लेकिन इसे लेते समयKeep these 5 things in mind while buying a robotic vacuum cleaner
अगर आपके पास घर की साफ-सफाई करने का समय नहीं है तो आपके लिए एक विकल्प रोबोटिक वैक्यूम क्लीनर के रूप में उपलब्ध हो गया है। बाजार में ये 15 हजार से 50 हजार रुपए की रैंज के बीच मिल जाएंगे। लेकिन इसे लेते समय कीमत के साथ-साथ आपको कुछ अन्य बातों का भी ध्यान रखना होगा:
1. क्लीनिंग मोड्स… सबसे पहले तो ध्यान रखें कि ये वैक्यूम क्लीनर कितने क्लीनिंग मोड्स के साथ आ रहा है। वही लेना चाहिए जो कई मोड्स के साथ आता हो, जैसे ऑटो मोड, शेड्यूल मोड, स्पॉट क्लीनिंग मोड आदि। लेने से पहले यह जरूर सुनिश्चित करें कि वह झाड़ू और पोंछा दोनों कर सकें।
2. आकार-प्रकार… यह किस आकार का लेना है, यह जरूर ध्यान में रखें। इसके लिए पहले अपने घर के फर्नीचर के पैरों की ऊंचाई माप लीजिए, क्योंकि इस क्लीनर को उन पैरों के नीचे से भी निकलना होगा। कहीं ऐसा न हो कि रोबोटिक वैक्यूम क्लीनर आपके घर के फर्नीचर के नीचे सही से जाकर सफाई न कर पाए।
3. ऑटो चार्ज फीचर… फोन की तरह अगर रोबोटिक वैक्यूम क्लीनर को भी वक्त-बेवक्त चार्ज करना पड़े तो भला वो किस काम का? बाजार में मिल रहे ज्यादातर रोबोटिक वैक्यूम क्लीनर ऑटो चार्ज फीचर के साथ आते हैं, जिससे चार्जिंग खत्म होने से ठीक पहले वो अपने आप चार्जिंग डॉक पर जाकर बैठ जाते हैं और रिचार्ज होने के बाद दोबारा काम में जुट जाते हैं।
4. स्मार्ट मैपिंग फीचर… ऐसे ही रोबोटिक वैक्यूम क्लीनर लीजिए जिसमें स्मार्ट मैपिंग का फीचर हो। इसकी मदद से वो आपके कमरे का एक तरीके से नक्शा बनाकर अपने मूवमेंट्स को प्री-प्लान कर लेता है। इससे वो कोने-कोने में जाकर सफाई कर लेता है और किसी चीज से टकराता नहीं है। इसकी मदद से आप घर में ऐसी जगहों को मार्क कर सकते हैं, जहां रोबोट आवश्यक रूप से जाकर सफाई करें और जहां रोबोट बिल्कुल नहीं जाएं।
5. स्मार्टफोन के साथ काम्पैटिबल… इसका एप सपोर्ट जरूर होना चाहिए, क्योंकि इसकी मदद से आप कहीं भी दूर बैठकर भी उसको सफाई करने का ऑर्डर दे सकते हैं। ये भी जरूर चेक करें कि वो एप आपके स्मार्टफोन के साथ काम्पैटिबल हो।
अपनी जरूरतों को समझें… 
अपनी सफाई की जरूरतों को समझकर ही खरीदें, जैसे कि आपका घर कितना बड़ा है, किस तरह की फ्लोरिंग आपके घर में है, कार्पेट्स कितने बिछे हुए हैं या क्या घर में पालतू जानवर भी हैं, जिनके फर साफ करने की जरूरत होगी? फिर ये भी देखें कि आखिर वो रोबोट वैक्यूम क्लीनर कितना ईजी टु यूज है। कोशिश करें कि खरीदने से पहले उसका डेमो ले सकें तो बेहतर है। यह भी जरूर समझें कि उसका सेटअप प्रोसेस कितना मुश्किल या कितना आसान है, साथ ही फोन बदलने की स्थिति में रोबोट वैक्यूम क्लीनर को ऑपरेट करना कितना मुश्किल होगा।